CELEX: 22019D0209
Language: mt
Date: 2017-05-05 00:00:00
Title: Deċiżjoni tal-Kumitat Konġunt taż-ŻEE Nru 97/2017 tal-5 ta' Mejju 2017 li temenda l-Anness XIII (Trasport) tal-Ftehim ŻEE [2019/209]

7.2.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 36/57
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 97/2017
         tal-5 ta' Mejju 2017
         li temenda l-Anness XIII (Trasport) tal-Ftehim ŻEE [2019/209]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament (UE) 2016/2337 tal-Parlament Ewropew u tal-Kunsill tal-14 ta' Diċembru 2016 li jħassar ir-Regolament (KEE) Nru 1192/69 tal-Kunsill dwar regoli komuni għan-normalizzazzjoni tal-kontijiet ta' intrapriżi tal-ferrovija (1) għandu jiġi inkorporat fil-Ftehim ŻEE.
                  
               
                     (2)
                  
                  
                     Ir-Regolament (UE) 2016/2337 iħassar ir-Regolament tal-Kunsill (KEE) Nru 1192/69 (2), bl-eċċezzjoni tad-dispożizzjonijiet li japplikaw in-normalizzazzjoni tal-kontijiet għall-każijiet ta' Klassi IV, koperti mill-Anness IV tar-Regolament (KEE) Nru 1192/69 li jibqgħu japplikaw sal-31 ta' Diċembru 2017. Ir-Regolament (KEE) Nru 1192/69, li huwa inkorporat fil-Ftehim ŻEE, konsegwentement għandu jitħassar skont il-Ftehim ŻEE b'effett mill-1 ta' Jannar 2018.
                  
               
                     (3)
                  
                  
                     Wara l-31 ta' Diċembru 2017, ir-Regolament (UE) 2016/2337 mhuwiex se jibqa' validu u konsegwentement għandu jitħassar skont il-Ftehim ŻEE b'effett mill-1 ta' Jannar 2018.
                  
               
                     (4)
                  
                  
                     Għalhekk, l-Anness XIII tal-Ftehim ŻEE għandu jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness XIII tal-Ftehim ŻEE jiġi emendat kif ġej:
            
                        1.
                     
                     
                        Il-punt li ġej jiddaħhal wara l-punt 39 (ir-Regolament tal-Kunsill (KEE) Nru 1192/69):
                        
                                    “39a.
                                 
                                 
                                    
                                       32016 R 2337: Ir-Regolament (UE) 2016/2337 tal-Parlament Ewropew u tal-Kunsill tal-14 ta' Diċembru 2016 li jħassar ir-Regolament (KEE) Nru 1192/69 tal-Kunsill dwar regoli komuni għan-normalizzazzjoni tal-kontijiet ta' intrapriżi tal-ferrovija (ĠU L 354, 23.12.2016, p. 20).”
                                 
                              
                  
                        2.
                     
                     
                        Fil-paragrafu II tal-ADATTAMENTI SETTORJALI, il-kelmiet “Artikolu 3 tar-Regolament (KEE) Nru 1192/69,” jitħassru b'effett mill-1 ta' Jannar 2018.
                     
                  
                        3.
                     
                     
                        It-test tal-punti 39 (ir-Regolament tal-Kunsill (KEE) Nru 1192/69) u 39a (ir-Regolament (UE) 2016/2337 tal-Parlament Ewropew u tal-Kunsill) jitħassar b'effett mill-1 ta' Jannar 2018.
                     
                  
         
            Artikolu 2
            It-test tar-Regolament (UE) 2016/2337 bl-Iżlandiż u bin-Norveġiż, li se jiġi ppubblikat fis-Suppliment taż-ŻEE ta' Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni għandha tidħol fis-seħħ fis-6 ta' Mejju 2017, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, il-5 ta' Mejju 2017.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 354, 23.12.2016, p. 20.
         
            (2)  ĠU L 156, 28.6.1969, p. 8.
         
            (*1)  L-ebda rekwiżiti kostituzzjonali ma huma indikati.